กองเทสโก้โลตัสเพิ่มทุนซื้อ5สาขา
บลจ.กรุงไทย เผยกองทุนอสังหาริมทรัพย์&#8204;เทสโก้ โลตัส เพิ่มทุนไม่เกิน 7,545 ล้านบาท ซื้อ 5 สาขา &#8204;หนุนปันผลผู้ถือหน่วย
8 ต.ค. 2555

บลจ.กรุงไทย เผยกองทุนอสังหาริมทรัพย์‌เทสโก้ โลตัส เพิ่มทุนไม่เกิน 7,545 ล้านบาท ซื้อ 5 สาขา ‌หนุนปันผลผู้ถือหน่วย 
นายสมชัย บุญนำศิริ กรรมการ‌ผู้จัดการ บริษัทหลักทรัพย์จัดการ‌กองทุน (บลจ.) กรุงไทย (KTAM) ‌เปิดเผยว่า แผนการเพิ่มทุนของ‌กองทุนรวมอสังหาริมทรัพย์และ‌สิทธิการเช่าเทสโก้ โลตัส รีเทล ‌โกรท (TLGF) เพื่อซื้อสาขา 5 แห่ง ได้แก่ ภูเก็ต ศาลายา นครศรี‌ธรรมราช รังสิต-นครนายก และ‌บางปู ซึ่งทุกแห่งมีผลประกอบการ‌ที่ดี จะเป็นการกระจายการลงทุนและช่วยเพิ่มผลตอบแทนโดยรวมให้แก่ผู้ถือหน่วยลงทุนได้ 
ทั้งนี้ กองทุนจะขายหน่วยลงทุนจำนวนไม่เกิน 650 ล้าน‌หน่วย และระดมทุนเพิ่มไม่เกิน ‌7,545 ล้านบาท เสนอขายผู้ถือ‌หน่วยลงทุนเดิมที่มีรายชื่อในสมุด‌จดทะเบียนในวันที่ 5 พ.ย. 2555 ‌โดยจะกำหนดราคาจากการสำรวจ‌ความต้องการนักลงทุนสถาบัน
สำหรับบริษัท เอก-ชัย ดีส‌ทริบิวชั่น ซิสเทม จะใช้สิทธิเพิ่มทุน‌เพื่อรักษาสัดส่วนการถือหน่วย ‌25% ส่วนสถาบันในต่างประเทศถือ ‌28% สถาบันในประเทศถือ 22% ‌และรายย่อยถือ 25%
นายสมพงษ์ รุ่งนิรัติศัย ‌ประธานกรรมการฝ่ายอสังหา‌ริมทรัพย์ บริษัท เอก-ชัย ดีสทริบิว‌ชั่น ซิสเทม กล่าวว่า เงินที่ได้จาก‌การเพิ่มทุนจะนำไปขยายศูนย์‌กระจายสินค้าอีก 3 แห่งที่ ลำปาง ‌ขอนแก่น และสุราษฎร์ธานี ซึ่งแต่ละ‌แห่งใช้เงินไม่ต่ำกว่า 2,000 ล้าน‌บาท รวมทั้งเปิดสาขาใหม่ตามแผน‌อีก 150 แห่งในครึ่งปีหลัง ใช้เงิน‌ลงทุนต่อปี 7,000 ล้านบาท 
ด้านนางชวินดา หาญรัตนกูล รอง‌กรรมการผู้จัดการ บลจ.กรุงไทย ‌กล่าวว่า ปีนี้มีแผนเพิ่มทุนกองทุน‌อสังหาริมทรัพย์ประมาณ 1 หมื่น‌ล้านบาท และในไตรมาสแรกปีหน้า‌จะตั้งกองทุนอินฟราสตรัคเจอร์‌ขนาด 1 หมื่นล้านบาท ลงทุนใน‌พลังงานทางเลือก